אל הליגה הצטרפו היורדת מליגת העל ברק נתניה והעולות מהליגה הארצית מכבי עירוני רעננה ומכבי קריית גת.
פלייאוף עליון.
8 הקבוצות שהעפילו משלב העונה הסדירה מתמודדות בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר תארח את המשחק הראשון, השלישי והחמישי (במידת הצורך). המדורגת נמוך יותר תארח את המשחק השני והרביעי (במידת הצורך).
פלייאוף תחתון.
ששת הקבוצת שסיימו את הליגה במקומות 9–14 התמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 9–11 זכו לארח שלושה משחקי בית.
בסיום הסבב הקבוצות שסיימו במקומות ה-5 וה-6 בבית התחתון יורדות לליגה הארצית.
שביט פניני
שביט פניני (שם מדעי: "Fromia monilis") הוא מין של כוכב ים.
מאפיינים.
כוכב ים זה מגיע לאורך של עד 30 סנטימטרים (האורך הממוצע הוא 7.5 עד 10 סנטימטרים) והוא בעל צבע אדום. מין זה חי בהאוקיינוס ההודי ומערב האוקיינוס השקט כולל איי אנדמן וניקובר, אוסטרליה, מפרץ אילת, החוף של אפריקה המזרחית ויפן בקרקע חולית וקרקע סלעית עד עומק של 40 מטרים. כמו רוב המינים במשפחתו כוכב ים זה ניזון רק מזואופלנקטון ופיטופלנקטון. כוכב ים זה נפוץ גם באקווריומים שם הוא זקוק לאצות שבהן נמצא הטרף שלו. אם שמים את כוכב הים באקווריום בלי אצות הוא מת מרעב.
השיוט בים האריתריאי
השיוט בים האריתריאי (ביוונית: Períplous tis Erythrás Thalássis) הוא פריפלוס יווני-רומאי שנכתב ביוונית קוינה המתאר אפשרויות ניווט ומסחר מנמלים מצריים רומיים כמו ברניס טרוגלודיטיקה לאורך חופי ים סוף, לאורך קרן אפריקה, המפרץ הפרסי, הים הערבי והאוקיינוס ההודי, כולל אזור סינד של ימינו בפקיסטן ואזורים דרום-מערביים של הודו. הטקסט יוחס לתאריכים שונים בין המאה הראשונה והשלישית, אך כיום מקובל בין החוקרים שהוא נכתב באמצע המאה הראשונה. אף על פי שהמחבר אינו ידוע, ברור שזהו תיאור ממקור ראשון של מישהו שמכיר את האזור. הפריפלוס כמעט ייחודי בכך שהוא נותן תובנות מדויקות על מה שהעולם ההלני העתיק ידע על הארצות סביב האוקיינוס ההודי.
תוכן.
הפריפלוס מורכב מ-66 חלקים, רובם באורך של פסקה ארוכה.
במקרים רבים, תיאור המקומות מדויק מספיק כדי לזהות את מיקומם הנוכחי. לגבי אחרים, הדעות חלוקות. לדוגמה, ל"Rhapta " המופיע בפריפלוס ישנם לפחות חמישה מיקומים התואמים את התיאור, החל בטאנגה ועד כלה בדרום רופיג'י (נהר). התיאור המופיע בפריפלוס של החוף ההודי מזכיר את גנגס, אך בהמשך התיאור מעורפל, ומתאר את סין כ"עיר פנימית גדולה " המהווה מקור למשי גולמי.
לפי הפריפלוס מסלול הפלגה ישיר מהים האדום לחצי האי ההודי על פני האוקיינוס הפתוח התגלה על ידי היפאלוס (המאה הראשונה לפני הספירה).
ממלכת חמיר וסבא.
ספינות מחמיר טיילו בקביעות בחוף מזרח אפריקה. הפריפלוס מתאר את אימפריית המסחר של חמיר וסבא, שהתאגדה מחדש תחת שליט יחיד, "צ'ריבאל ", שהייתה בקשרי ידידות עם רומא.
ממלכת לבונה.
ממלכת הלבונה מתוארת כממלכה הנמצאת מזרחה יותר לאורך החוף הדרומי של חצי האי ערב, עם נמל קנא. השליט של ממלכה זו נקרא אלעזוס , או אלעזר, הנחשב מקביל למלך איליאז יעלית הראשון.
סומליה.
לפי ההיסטוריונים, ראס האפון בצפון סומליה הוא המיקום של מרכז הסחר העתיק של אופון . כלי חרס מצריים עתיקים, רומיים וכאלה שמקורם בהמפרץ הפרסי נמצאו באתר על ידי צוות ארכאולוגי מאוניברסיטת מישיגן. אופון מובאת במאמר השלוש עשרה של הפריפלוס.
בימי קדם פעלה אופון כנמל חניית ביניים לסוחרים פיניקים, מצרים, ייונים, פרסים, תימנים, נבטים, אזנים, רומים ואחרים, שכן הייתה לה מיקום אסטרטגי לאורך דרך החוף מאזניה לים האדום. סוחרים ממקומות רחוקים כמו אינדונזיה ומלזיה עברו דרך אופון, סחרו בתבלינים, משי וסחורות אחרות, לפני שיצאו דרומה לאזניה או צפונה לתימן או למצרים בדרכי הסחר שנפרשו לאורך שפת האוקיינוס ההודי. כבר בשנת 50, אופון הייתה ידועה כמרכז לסחר בקינמון, יחד עם סחר של ציפורן ותבלינים אחרים, שנהב, עורות אקזוטיים של בעלי חיים וקטורת.
עיר הנמל העתיקה מאלאו , הממוקמת בברברה של ימינו בצפון מרכז סומלילנד, מוזכרת גם בפריפלוס.
אימפריה של אקסום.
אקסום מוזכרת בפריפלוס כמקום שוק חשוב לשנהב, שיוצא לכל העולם העתיק.
לפי הפריפלוס, השליט של אקסום היה זוסקלאס, מלך אקסום, שמלבד שליטתו באקסום החזיק תחת שלטונו גם שני נמלים בים סוף: אדוליס (ליד מאסאווה) ואסאב.
כתבי יד.
הפריפלוס התפרסם רק דרך כתב יד אחד מהמאה ה-14 או ה-15, המוחזק כיום על ידי המוזיאון הבריטי. מהדורה זו היא עותק עתיר טעויות של כתב יד ביזנטי מהמאה ה-10. כתב היד מהמאה ה-10 הציב את "השיוט בים האריתריאי" ליד הפריפלוס של אריאנוס "של הים השחור" וייחס (כנראה בטעות) לאריאנוס את כתיבתו. כתב היד הביזנטי נלקח מהיידלברג לרומא במהלך מלחמת שלושים השנים (1618–1648), לאחר מכן לפריז בפיקודו של נפוליאון בונפרטה לאחר כיבוש מדינת האפיפיור על ידי צבאו בסוף שנות ה-90, ולאחר מכן הוחזר לספריית האוניברסיטה של היידלברג ב-1816.
מהדורות.
כתב היד הבריטי נערך על ידי זיגסמונד גלניוס בפראג ופורסם לראשונה על ידי הירונימוס פרובן ב-1533. טקסט שטוף שגיאות זה שימש בסיס למהדורות ותרגומים אחרים במשך שלוש מאות שנים, עד שחזור כתב היד המקורי בהיידלברג ב-1816.
כריס פטרובסקי
כריס פטרובסקי (באנגלית: Chris Petrovski נולד ב-7 באפריל 1991) הוא שחקן קולנוע וטלוויזיה אמריקאי ממוצא מקדוני, הידוע בתפקידו בתור דמיטרי פטרוב בסדרת הטלוויזיה מזכירת המדינה.
ביוגרפיה.
פרובסקי נולד בביטולה, מקדוניה הצפונית. כשהיה בן שנה עברה המשפחה לניו זילנד. עוד בתיכון בניו זילנד, פטרובסקי השיג סוכן והתקבל לעבודה כניצב בהפקה של סדרת הטלוויזיה ספרטקוס. הוא למד בתיכון One Tree Hill College בניו זילנד, שם שיחק בהפקה של בית הספר של המחזה "המלט" . פטרובסקי סיים את לימודיו בתוכנית המשחק של המכון הטכנולוגי של יוניטק בניו זילנד. לאחר מכן הוא קיבל מלגה ועבר ללוס אנג'לס, קליפורניה, כדי ללמוד באקדמיה למשחק של סטלה אדלר, אותה סיים.
קריירה.
ב-2013 גילם את ג'ורג' שאנק במותחן האימה Al"l Cheerleaders Die". שנה לאחר מכן 2014, הוא כיכב בסרט "Coldwater".
בשנת 2014 לוהק פטרובסקי לתפקיד בסדרת הטלוויזיה מזכירת המדינה. פטרובסקי גילם את דמיטרי פטרוב (עונות 2 ו-4; עונה 3, עונה 5- תפקיד אורח), קפטן של הצבא הרוסי בן 24 שלמד במכללה הלאומית ללוחמה. דמותו גויסה על ידי פרופסור הנרי מק'קורד (טים דיילי) בעלה של מזכירת המדינה, מרצה שעובד ב-CIA להפוך למרגל אמריקאי בתמורה לקבלת טיפול רפואי לאחותו החולה בסטוקהולם, שוודיה. דמיטרי נתפס על ידי הרוסים ובסופו של דבר הוחזר תמורת החזרתו של מרגל אחר במדינה. בעקבות לכידתו דמיטרי מרגיש נטוש על ידי הנרי והוא כועס ומר מאוד כלפיו. הוא הוכנס לתוכנית להגנת עדים תחת השם אלכסנדר (אלכס) מהראנוב. בעונה 4, הוא מגויס על ידי ה-CIA כאנליסט.
בשנת 2019 שיחק בסרט הקולנוע "Paradise City". בשנה לאחר מכן שיחק בסרט הקולנוע "The Drummer", לצד דני גלובר וסאם אנדרווד.
בשנת 2021 שיחק בסרט הקולנוע "בוליבר". באותה שנה לוהק לתפקיד ראשי בסרטו של הבמאי הישראלי, עמרי בצלאל, "listen".
טיבור ברצלי
טיבור ברצלי (בהונגרית: Berczelly Tibor; בודפשט, 3 בינואר 1912 – בודפשט, 15 באוקטובר 1990) היה שלוש פעמים אלוף אולימפי (ברלין 1936, לונדון 1948 והלסינקי 1952) וארבע פעמים אלוף עולם בסיף (בחרב וברומח) ומאמן סיף.
ביוגרפיה.
טיבור ברצלי נולד בראקושפלוטה, אביו היה פקיד ברכבות הונגריה (MÁV). בין 1929 לבין 1932 הוא היה סטודנט באקדמיה לודוביקה (המוסד שסיפק את רמת ההכשרה הגבוהה ביותר בהשכלה הגבוהה של הצבא ההונגרי). הוה היה סייף של מועדון הסייף של קציני הונווד משנת 1930. כסייף, התחרה בכל סוגי כלי הנשק (רומח, חרב, דקר). משנת 1930 היה קצין בצבא, בשנת 1944 שוחרר בדרגת רב-סרן. הוא היה חבר בנבחרת הסיף הלאומית של הונגריה מאז 1934. ב-1940 סיים גם תואר באימון סיף. משנת 1945 היה סייף ויורה ספורטיבי של מועדון Miklós Toldi SC, מ-1946 היה של MTK Csepel מ-1954 היה הסייף של "המטאור האדום של בודפשט". ב-1945 היה תחילה פועל בצ'פל, שלוש שנים לאחר מכן מונה למפקח הראשי של הבנק הלאומי ההונגרי (MNB). מ-1947 עד 1950 היה חבר בצוות הרומח ההונגרי. ב-1947 צורף גם לנבחרת הירי הספורטיבי ההונגרי.
בין 1935 לבין 1957 זכה בסך הכל בעשרים ושמונה תוארי אליפות הונגריה. הוא הסייף ההונגרי שזכה בתוארי אליפות הונגריה הרבים ביותר לאישי. הוא השתתף בנבחרת הונגריה ארבעים ושבע פעמים בחרב ושלוש פעמים ברומח.
משנת 1955 היה מאמן איגוד הסייף ההונגרי ומילא תפקיד משמעותי בהשקת תחרויות בהונגריה לפי קבוצות גיל. ב-1964 קיבל תואר מאמן אומן בסיף (רק חמישה תארים כאלה חולקו כל שנה למאמנים בכל מקצועות הספורט). משנת 1972 הוא היה מאמן מחלקת הסיוף של המטאור האדום של בודפשט.
יוסף אסלן קטאוי
הפריפלוס של הים האריתריאי
הנרי חנוך אברמוביץ'
גה עם עלייה
דיוויזיית המילואים ה-141 (ורמאכט)
דיוויזיית המילואים ה-141 (בגרמנית: 141. Reserve-Division) הייתה דיוויזיית חיל רגלים של הורמאכט אשר לחמה במלחמת העולם השנייה.
היסטוריה.